C 258/21

Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2021/C 258/10)

Ova obavijest objavljuje se u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O STANDARDNOJ IZMJENI JEDINSTVENOG DOKUMENTA

„Pouilly-Fuissé”

PDO-FR-A0653-AM01

Datum obavijesti: 28. travnja 2021.

OPIS I RAZLOZI ODOBRENE IZMJENE

1. Zemljopisni naziv

Izmijenjen je odjeljak II. u poglavlju I. specifikacije kako bi se uvela mogućnost da se naziv oznake izvornosti dopuni oznakom „premier cru”. Uz tu oznaku može se navesti naziv podneblja, što je izraz koji na lokalnoj razini označuje manju zemljopisnu jedinicu. Umetnut je popis podneblja uz koja se smije koristiti ta oznaka.

Podneblja su utvrđena na temelju studije koja dokazuje da vina proizvedena na tim manjim zemljopisnim jedinicama imaju intenzivnija karakteristična svojstva oznake izvornosti. Nazive podneblja koje je Nacionalni institut za podrijetlo i kvalitetu utvrdio na sastanku nadležnog nacionalnog odbora proizvođači već desetljećima upotrebljavaju uz naziv oznake izvornosti.

Osim toga, mogućnost navođenja naziva podneblja uz naziv oznake izvornosti već je odobrena u staroj specifikaciji pod određenim uvjetima.

Mijenjaju se točke 4., 5., 8. i 9. jedinstvenog dokumenta.

2. Zemljopisno područje

U poglavlje I. odjeljak IV. točku 1. umeće se popis općina kako je utvrđen u službenom zemljopisnom šifrarniku iz 2019.

Ta izmjena teksta ne uzrokuje izmjenu zemljopisnog područja.

Navodi se i sljedeće: „Kartografski dokumenti koji se odnose na zemljopisno područje dostupni su na internetskoj stranici Nacionalnog instituta za podrijetlo i kvalitetu. ”

Mijenja se točka 6. jedinstvenog dokumenta.

Ažuriran je datum sastanka nacionalnog odbora nadležnog za odobravanje čestičnog područja proizvodnje oznake izvornosti. Tako su datumi 8. i 9. lipnja zamijenjeni datumom 7. rujna 2016.

U specifikaciji proizvoda uvodi se razgraničeno područje čestice za vina za koja se smije upotrebljavati oznaka „premier cru” upućivanjem na datum odobrenja Nacionalnog instituta za podrijetlo i kvalitetu na sastanku nadležnog nacionalnog odbora (u ovom slučaju 14. studenoga 2019.).

Pojašnjava se i da su grafički dokumenti kojima se utvrđuju tako odobrene čestične granice proizvodnog područja položeni kod općina razgraničenog područja čestice.

Mijenja se točka 6. jedinstvenog dokumenta.

3. Razgraničeno područje čestice

Razgraničenje čestica provodi se utvrđivanjem čestica unutar zemljopisnog područja koje su pogodne za proizvodnju vina s kontroliranom oznakom izvornosti.

Revidirane su granice tog razgraničenja kako bi se utvrdio jasan opseg u okviru zahtjeva za upotrebu tradicionalne oznake „premier cru”.

Zbog toga je nadležno nacionalno tijelo odobrilo razgraničenje čestica na cijelom zemljopisnom području na novi datum odobrenja, odnosno 7. rujna 2016., kojim je zamijenjen stari datum u poglavlju 1. odjeljku IV. točki 2.

U poglavlju I. odjeljku IV. točki 2. utvrđeno je posebno razgraničeno područje čestice za proizvodnju vina za koja se smije upotrebljavati oznaka „premier cru” u okviru čestičnog područja oznake izvornosti.

Nadležno nacionalno tijelo odobrilo je posebno razgraničenje čestice na datum naveden u specifikaciji, odnosno 14. studenoga 2019.

Za to se posebno područje pojašnjava i da su grafički dokumenti kojima se utvrđuju tako odobrene čestične granice proizvodnog područja položeni u vijećnicama općina zemljopisnog područja.

Te izmjene ne utječu na jedinstveni dokument.

4. Područje u neposrednoj blizini

U poglavlje I. odjeljak IV. točku 3. umeće se popis općina kako je utvrđen u službenom zemljopisnom šifrarniku iz 2019.

Neke su općine od prvog odobrenja specifikacije promijenile naziv ili su se spojile. Stoga je ažuriran popis općina koje čine to područje, bez izmjene opsega područja.

Određene se općine stoga brišu:

Departman Côte d’Or: Cormot-le-Grand, Vauchignon

Departman Rhône: Belleville, Le Bois d’Oingt, Dareizé, Jamioux, Liergues, Nuelles, Oingt, Les Olmes, Pouilly-le-Monial, Saint-Laurent d’Oingt, Saint-Loup

Departman Saône-et-Loire: Donzy-le-National, La Loyère, Massy

Departman Yonne: Accolay, Champvallon, Cravant, Sacy, Villiers-sur-Tholon, Volgré.

Dodaju se sljedeće općine:

Departman Côte d’Or: Cormot-Vauchignon

Departman Rhône: Belleville-en-Beaujolais, Porte des Pierres Dorées, Saint-Germain-Nuelles, Saint-germain-sur-l’Arbresle, Saint-Jean-d’Ardières, Le Val d’Oingt, Vindry-sur-Turdine (samo za područje bivših općina Dareizé, Les Olmes i Saint Loup)

Departman Saône-et-Loire: Fragnes-La-Loyère (samo za područje bivše općine La Loyère), La Vineuse (samo za područje bivših općina Donzy-le-National, La Vineuse i Massy)

Departman Yonne: Deux Rivières, Montholon (samo za područje općina Champvallon, Villiers-sur-Tholon i Volgré).

Mijenja se točka 9. jedinstvenog dokumenta.

5. Najveće prosječno opterećenje po čestici

U poglavlju I. odjeljku VI. podtočki (d) specifikacije uvodi se najveće prosječno opterećenje po određenoj čestici za vina za koja se smije upotrebljavati oznaka „premier cru”, odnosno 9 500 kilograma po hektaru. To je manje od opterećenja odobrenog za vina za koja se smije upotrebljavati oznaka izvornosti. Stoga je to svojstvo znak strožeg zahtjeva u pogledu načina uzgoja vinove loze koji omogućuje dobivanje vina u kojem se snažnije osjeti podneblje.

Ta izmjena specifikacije ne utječe na jedinstveni dokument.

6. Ostali postupci uzgoja

U poglavlju I. odjeljku VI. točki 2. podtočki (a) specifikacije uvode se posebni postupci uzgoja za čestice na kojima se proizvode vina koja mogu nositi navod „premier cru”:

— Zabranjena je upotreba kemijskih proizvoda za uništavanje korova, osim proizvoda za biološku kontrolu koje su odobrila tijela javne vlasti u području vinogradarstva.

— Između krčenja čestice i ponovnog sađenja vinove loze zemljište se mora najmanje tri uzgojne godine ostaviti neobrađeno, odnosno na ugaru.

Prva izmjena prati najnovije trendove u praksama gospodarskih subjekata radi promicanja agroekologije. Odražava rastuću brigu za okoliš u tehnološkim postupcima i smanjuje se upotreba kemijskih herbicida. Drugom se izmjenom promiče i održivija sadnja vinove loze.

Te izmjene specifikacije ne utječu na jedinstveni dokument.

7. Prijevoz ubranog grožđa

U poglavlju I. odjeljku VII. točki 1. podtočki (b) specifikacije uvodi se obvezna upotreba prikolica s dvostrukim dnom za prijevoz mehanički ubranog grožđa za vina koja mogu nositi navod „premier cru”.

Ta odredba omogućuje da se spriječi otjecanje tako odvojenih sokova u prešu s grožđem. Oksidiranje sokova je ograničeno.

Ta izmjena specifikacije ne utječe na jedinstveni dokument.

8. Zrelost grožđa

U poglavlju I. odjeljku VII. točki 2. podtočki (b) najmanji udio šećera i najmanja prirodna volumna alkoholna jakost vina za koja se smije upotrebljavati oznaka „premier cru” jednaki su najmanjim vrijednostima utvrđenima za vina s oznakom izvornosti nakon koje slijedi naziv manje zemljopisne jedinice koja se lokalno naziva podnebljem. Stoga je upućivanje na podneblja zamijenjeno općenitim upućivanjem na „premier cru”. Utvrđena podneblja trebaju poštovati te vrijednosti, kao što je to bio slučaj u prethodnoj verziji specifikacije.

Mijenja se točka 4. jedinstvenog dokumenta.

9. Prinosi

U poglavlju I. odjeljku VIII. točki 1. prinos vina za koja se smije upotrebljavati oznaka „premier cru” utvrđen je na 56 hl/ha, dok je najveći prinos utvrđen na 62 hl/ha.

Vrijednosti prinosa utvrđene za vina s oznakom izvornosti nakon koje slijedi naziv manje zemljopisne jedinice smanjene su zbog razine kvalitete koja se povezuje s oznakom „premier cru”.

Mijenja se točka 5. jedinstvenog dokumenta.

10. Dozrijevanje

U poglavlju I. odjeljku IX. točki 1. podtočki (f) uvode se uvjeti dozrijevanja za vina za koja se smije upotrebljavati oznaka „premier cru”. Ta vina moraju odležati najmanje do 1. srpnja godine koja slijedi nakon godine berbe.

Ta vina trebaju dulje odležati kako bi dobila svojstva koja se zahtijevaju za dodavanje oznake „premier cru”.

Za sva je vina s oznakom izvornosti pojašnjeno da trebaju odležati prije pakiranja. Dozrijevanje se odvija u velikim spremnicima.

Mijenja se točka 5. jedinstvenog dokumenta.

11. Stavljanje na potrošačko tržište

U poglavlju I. odjeljku IX. točki 4. za vina za koja se smije upotrebljavati oznaka „premier cru” utvrđeno je da se na potrošačko tržište stavljaju 15. srpnja godine koja slijedi nakon godine berbe, u skladu s razdobljem dozrijevanja koje treba završiti najranije 1. srpnja godine koja slijedi nakon godine berbe.

Razlika između dvaju datuma omogućuje pripremu vina i njihovo kretanje između područja na kojem dozrijevaju i svih područja na kojima se stavljaju na tržište.

Ta izmjena specifikacije ne utječe na jedinstveni dokument.

12. Opis ljudskih čimbenika koji pridonose povezanosti

U poglavlju I. odjeljku X. točki 1. podtočki (b) tekst je djelomično izmijenjen i dopunjen kako bi se uključili elementi karakteristični za vina s oznakom „premier cru”.

Tako je dodana sljedeća rečenica koja je premještena iz točke 3. Uzročna veza:

„Velika su područja rijetka pa prevladavaju obiteljska gospodarstva s prosječnom površinom između tri i četiri hektara i vrlo rascjepkanim česticama. 70 % količine proizvodi se u privatnim vinskim podrumima. ”

Rečenica „Proizvođači redovito prijavljuju tridesetak ‚podneblja’ (lokalni naziv za lokaciju) te ih upisuju na etikete vina. ” premještena je u okviru podtočke (b).

Rečenica „Vina moraju odležati na kontroliranoj temperaturi najmanje do 1. veljače godine koja slijedi nakon godine berbe. ” premještena je u okviru podtočke (b), izmijenjena i dopunjena kako bi se uzelo u obzir minimalno razdoblje dozrijevanja vina s oznakom „premier cru”.

Dodaje se sljedeća rečenica kako bi se opisali ljudski čimbenici karakteristični za vina s oznakom „premier cru”:

„Vina koja potječu s najboljih položaja stekla su ugled zbog kojeg se ističu pod oznakom ‚premier cru’. Podneblja (uobičajeni naziv za lokaciju ili skupinu lokacija) koja su obuhvaćena oznakom ‚premier cru’ nalaze se u svakoj općini oznake izvornosti. Nalaze se na najbolje izloženim obroncima, često na poleđini stijena (Mont Pouilly, Roche de Solutré i Roche de Vergisson), ili na vapnenačkim visoravnima. Tih podneblja ima 22, a sva uživaju ugled koji su neka stekla početkom 19. stoljeća, poput Pouillyja, ili nakon drugog svjetskog rata, poput većine drugih. Posebna ravnoteža tih vina i njihova sposobnost odležavanja zahtijevaju dulje razdoblje dozrijevanja kako bi se potrošaču moglo predstaviti optimalno vino. ”

Brojčani podaci navedeni u posljednjoj rečenici podtočke (b) ažurirani su za 2019.

Izmijenjena je točka 8. jedinstvenog dokumenta, u dijelu „Opis ljudskih čimbenika koji pridonose povezanosti”.

13. Informacije o kvaliteti i svojstvima proizvoda

U poglavlju I. odjeljku X. točki 2. dodaje se opis vina s oznakom „premier cru”:

„Vina s oznakom ‚premier cru’ intenzivnijeg su okusa. Mogu sadržavati više voćnih ili mineralnih aroma ili biti jača ovisno o podrijetlu grožđa i tako odražavati različite pedološke i mezoklimatske uvjete područja. Riječ je o vinima koja starenjem postaju sve bolja i kojima je potrebno nekoliko godina da postignu svoju punoću. Također zahtijevaju dulje razdoblje dozrijevanja kako bi se u potpunosti izrazila njihova ravnoteža, dugotrajnost, intenzitet i složenost. ”

Briše se sljedeća rečenica:

„Cjelokupni raspon njihovih svojstava otkriva se nakon nekoliko godina odležavanja, a može se otkriti i nakon jako puno godina, sve do 20 godina i više. ”

Izmijenjena je točka 4. jedinstvenog dokumenta i točka 8. jedinstvenog dokumenta u dijelu „Informacije o kvaliteti i svojstvima proizvoda”.

14. Uzročna veza

U poglavlju I. odjeljku X. točki 3. brišu se sljedeće dvije rečenice koje su premještene u poglavlje I. odjeljak X. točku 1. podtočku (b) specifikacije:

„Velika su područja rijetka pa prevladavaju obiteljska gospodarstva s prosječnom površinom između tri i četiri hektara i vrlo rascjepkanim česticama. 70 % količine proizvodi se u privatnim vinskim podrumima. ”

Tekst odjeljka X. „Povezanost sa zemljopisnim područjem” djelomično je izmijenjen kako bi se uključila svojstva karakteristična za vina za koja se smije upotrebljavati oznaka „premier cru”.

Mijenja se točka 8. jedinstvenog dokumenta, u dijelu „Uzročna veza”.

15. Posebne odredbe

U poglavlju I. odjeljku XII. točki 2. podtočka (a) zamjenjuje se sljedećim tekstom: „Naziv podneblja koje se može povezati s oznakom ‚premier cru’ navodi se neposredno nakon naziva kontrolirane oznake izvornosti, slovima koja ne smiju biti veća, viša ni šira od slova u nazivu kontrolirane oznake izvornosti. ”

Tim se novim tekstom određuju pravila o označivanju za nazive podneblja utvrđenih kao „premier cru”.

Briše se podtočka koja je prvotno označena slovom (a).

Dodaje se nova podtočka (b) kako bi se uvela posebna pravila za podneblja klasificirana kao „premier cru”. Tim se novim tekstom omogućuje zadržavanje mogućnosti da se na etiketi navede naziv manje zemljopisne jedinice jer je ta praksa uobičajena u toj regiji. Međutim, zabranjuje se upotreba naziva jednakog nazivu podneblja klasificiranog kao „premier cru”.

„(b) – Na etiketi vina kontrolirane oznake izvornosti može se navesti naziv manje zemljopisne jedinice: — ako je riječ o registriranoj lokaciji, — ako je ta jedinica navedena u izjavi o berbi, — ako naziv registrirane lokacije nije istovjetan nazivu nekog od podneblja za koja se smije upotrebljavati oznaka ‚premier cru’, kako bi se izbjegao problem homonimije. Slova u nazivu registrirane lokacije moraju visinom i širinom biti barem upola manja od slova u nazivu kontrolirane oznake izvornosti. ”

Podtočke koje su prvotno označene kao (b) i (c) sada su označene kao (c) i (d).

Mijenja se točka 9. jedinstvenog dokumenta.

16. Obveze podnošenja izjava

U poglavlju II. odjeljku I. dodaje se točka 8. kako bi se uvele obveze podnošenja izjava koje omogućuju kontrolu uvjeta proizvodnje vina za koja se smije upotrebljavati oznaka „premier cru”.

„8. – Izjava o krčenju i sadnji Za čestice koje se nalaze na posebnom razgraničenom čestičnom području proizvodnje za vina za koja se smije upotrebljavati oznaka ‚premier cru’ svaki subjekt tijelu za zaštitu i upravljanje prije završetka tekuće vinske godine prijavljuje krčene čestice, zasađene čestice i predviđeni plan ponovne sadnje. ”

Te izmjene ne utječu na jedinstveni dokument.

17. Vođenje evidencije

U poglavlju II. odjeljku II. specifikacije dodaje se točka naslovljena „Praćenje vina za koja se smije upotrebljavati oznaka ‚premier cru’”, kojom se subjektima nalaže da drže na raspolaganju informacije koje omogućuju kontrolu određenih uvjeta proizvodnje primijenjenih na ta vina.

„Svaki subjekt koji proizvodi vina za koja se smije upotrebljavati oznaka ‚premier cru’ za tijelo za zaštitu i upravljanje i nadzorno tijelo drži na raspolaganju sljedeće informacije:

— sve dokumente kojima se može dokazati upotreba prikolice s dvostrukim dnom,

— podatke o herbicidu upotrijebljenom na proizvodnoj čestici: — broj čestice, — naziv proizvoda, — datum, — upotrijebljena količina. ”

Ta izmjena ne utječe na jedinstveni dokument.

18. Tijelo nadležno za izdavanje ovlaštenja

U poglavlju II. odjeljku I. specifikacije riječi „plan inspekcije” zamijenjene su riječima „plan kontrole”. Ta je zamjena izvršena u točkama 2., 3., 4. i 6. Skupina koja podnosi zahtjev odlučila je prijeći s vanjske kontrole u okviru inspekcijskog sustava na vanjsku kontrolu u okviru certifikacijskog sustava.

19. Upućivanja na nadzorno tijelo

U poglavlju III. odjeljku II. specifikacije upućivanja na nadzorno tijelo izmijenjena su jer se kontrola sada provodi u skladu s certifikacijskim sustavom. Od homologacije specifikacije 2011. izmijenjena su pravila o sastavljanju specifikacije te se njima sada nalaže da je u slučaju odabira tog sustava potrebno navesti naziv tog tijela i podatke o njemu.

Brišu se naziv i podaci o bivšem nadzornom tijelu te se zamjenjuju sljedećim:

„SIQOCERT 132/134, route de Dijon 21207 Beaune CEDEX Tel. +33 0380250950 Faks +33 0380246323 E-adresa: beaune@siqocert.fr”

U odjeljku II. u dvije točke koje slijede nakon te prve točke riječi „pod nadzorom” i „plan inspekcije” zamijenjene su riječima „za račun” i „plan kontrole”.

Ta izmjena ne utječe na jedinstveni dokument.

JEDINSTVENI DOKUMENT

1. Naziv

Pouilly-Fuissé

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

4. Opis vina

Pouilly-Fuissé

SAŽET TEKSTUALNI OPIS

Riječ je o mirnim, suhim, bijelim vinima. Najmanja prirodna volumna alkoholna jakost vina iznosi 11 %. Ukupna volumna alkoholna jakost vina nakon pojačavanja ne premašuje 13,5 %.

Gotova vina, koja su spremna za puštanje u potrošnju, imaju najveći dopušteni udio fermentabilnog šećera (glukoza i fruktoza) od:

— 3 grama po litri,

— ili 4 grama po litri ako ukupna kiselost iznosi najmanje 55,1 miliekvivalenata po litri, odnosno 4,13 grama po litri, izraženo kao vinska kiselina (ili 2,7 grama po litri, izraženo kao H2SO4).

Ukupni sadržaj kiselina, hlapljivih kiselina i sadržaj sumporova dioksida utvrđeni su propisima Zajednice.

Vino „Pouilly-Fuissé”, koje je obično zlatnozelene boje dok je mlado, suho je, fino vino s izražajem koji često odražava profinjene nijanse bijelog cvijeća i agruma. Te se nijanse tijekom dozrijevanja redovito pretvaraju u note lješnjaka, prženih badema, vanilije ili kremena. Struktura okusa je bogata, puna i dobro uravnotežena u pogledu jačine i elegancije.

OPĆA ANALITIČKA SVOJSTVA

Opća analitička svojstva Najveća ukupna alkoholna jakost (u % volumena): Najmanja stvarna alkoholna jakost (u % volumena) Najmanja ukupna kiselost: Najveći sadržaj hlapljivih kiselina (u miliekvivalentima po litri): Najveći ukupni sadržaj sumporova dioksida (u miligramima po litri):

„Pouilly-Fuissé” premier cru

SAŽET TEKSTUALNI OPIS

Riječ je o mirnim, suhim, bijelim vinima. Najmanja prirodna volumna alkoholna jakost vina iznosi 12 %. Ukupna volumna alkoholna jakost vina nakon pojačavanja ne premašuje 13,5 %.

Gotova vina, koja su spremna za puštanje u potrošnju, imaju najveći dopušteni udio fermentabilnog šećera (glukoza i fruktoza) od:

— 3 grama po litri,

— ili 4 grama po litri ako ukupna kiselost iznosi najmanje 55,1 miliekvivalenata po litri, odnosno 4,13 grama po litri, izraženo kao vinska kiselina (ili 2,7 grama po litri, izraženo kao H2SO4).

Ukupni sadržaj kiselina, hlapljivih kiselina i sadržaj sumporova dioksida utvrđeni su propisima Zajednice.

Vina s oznakom „premier cru” intenzivnijeg su okusa. Mogu sadržavati više voćnih ili mineralnih aroma ili biti jača ovisno o podrijetlu grožđa i tako odražavati različite pedološke i mezoklimatske uvjete područja. Riječ je o vinima koja starenjem postaju sve bolja i kojima je potrebno nekoliko godina da postignu svoju punoću. Također zahtijevaju dulje razdoblje dozrijevanja kako bi se u potpunosti izrazila njihova ravnoteža, dugotrajnost, intenzitet i složenost.

OPĆA ANALITIČKA SVOJSTVA

Opća analitička svojstva Najveća ukupna alkoholna jakost (u % volumena): Najmanja stvarna alkoholna jakost (u % volumena) Najmanja ukupna kiselost: Najveći sadržaj hlapljivih kiselina (u miliekvivalentima po litri): Najveći ukupni sadržaj sumporova dioksida (u miligramima po litri):

5. Postupci proizvodnje vina

5.1. Posebni enološki postupci

1. Gustoća sadnje i pravila o rezidbi

Postupak uzgoja

(a) – Gustoća sadnje Najmanja gustoća nasada vinove loze iznosi 8 000 trsova po hektaru, s razmakom između redova koji ne smije biti veći od 1,40 metara, a razmak između trsova u istom redu iznosi najmanje 0,75 metara.

(b) – Pravila o rezidbi Kratka rezidba (u obliku kordonca Royat): — vinova loza obrezuje se s najviše deset pupova po trsu, — svaki trs ima najviše pet reznika, a svaki reznik najviše dva pupa.

Dugačka rezidba (vinova loza rezana rezidbom Guyot ili u obliku luka)

Vinova loza rezana rezidbom jednostruki ili dvostruki Guyot obrezuje se s najviše deset pupova po trsu.

Svaki trs ima:

— jedan krak s najviše šest pupova i dva reznika, pri čemu svaki reznik ima najviše dva pupa,

— ili jedan krak s najviše osam pupova i jednim reznikom koji ima najviše dva pupa,

— ili dva kraka s najviše četiri pupa i jednim reznikom koji ima najviše dva pupa.

Vinova loza rezana u obliku luka obrezuje se s najviše 14 pupova po trsu.

Svaki trs ima jedan krak s najviše 12 pupova, a vrh mu je privezan na donju žicu brajde.

2. Ostalo

Poseban enološki postupak

Zabranjena je upotreba komada drva.

Ukupna prirodna volumna alkoholna jakost vina nakon pojačavanja iznosi najviše 13,5 %.

Uz prethodno navedene odredbe, u pogledu enoloških postupaka u proizvodnji vina potrebno je poštovati obveze utvrđene na razini Zajednice te u Zakoniku o poljoprivredi i morskom ribarstvu.

3. Dozrijevanje

Poseban enološki postupak

Prije pakiranja vina moraju odležati najmanje:

— do 1. veljače godine koja slijedi nakon godine berbe,

— do 1. srpnja godine koja slijedi nakon godine berbe za vina za koja se smije upotrebljavati oznaka „premier cru”.

Za vrijeme dozrijevanja temperatura spremnika se kontrolira i iznosi najviše 25 °C.

5.2. Najveći prinosi

Pouilly-Fuissé

70 hektolitara po hektaru

Pouilly-Fuissé Premier cru

62 hektolitra po hektaru

6. Razgraničeno zemljopisno područje

Berba grožđa, proizvodnja, razvoj i dozrijevanje vina odvijaju se na području sljedećih općina u departmanu Saône-et-Loire na temelju službenog zemljopisnog šifrarnika iz 2019.: Chaintré, Fuissé, Solutré-Pouilly i Vergisson.

7. Glavne sorte vinove loze

Chardonnay B

8. Opis povezanosti

8.1. Opis prirodnih čimbenika koji pridonose povezanosti

Zemljopisno područje nalazi se na južnom dijelu regije Burgundije. Ima oblik šala te dijagonalno siječe gorje na krajnjem jugu prirodne regije „Mâconnais”. Proteže se preko četiri općine departmana Saône-et-Loire, na otprilike deset kilometara zapadno od Mâcona.

Karakteristične vapnenačke stijene Vergisson i Solutré, poznati pretpovijesni lokalitet, dominiraju brežuljkastim i brdovitim krajolikom. Topografija je složena. Naborani grebeni gorja na asimetričnom reljefu razdjeljuju to zemljopisno područje. Obronci okrenuti prema istoku umjerenog su nagiba. Suprotno tomu, obronci okrenuti prema zapadu znatno su strmiji. Poprečne udoline presijecaju grebene i stvaraju male cirkove čiji su obronci okrenuti prema sjeveru i jugu.

Zbog te složene strukture pojavljuju se različiti supstrati koji su uglavnom sastavljeni od vapnenaca i lapora (glineni vapnenci) iz razdoblja jure. Mjestimično se pojavljuju rioliti, kisele vulkanske stijene iz razdoblja paleozoika. Na tim se različitim položajima nalaze raznolika tla. Na vapnenačkim i laporasto-vapnenačkim formacijama najčešća su sipka i šljunčana, vrlo ocjedita tla. Razvila su se i glinovitija tla, uglavnom u podnožju obronaka na koluvijima, te vrlo šljunčana kisela tla na riolitima.

Klima je oceanska, pod snažnim utjecajem klime južnih krajeva. Padaline su pravilno raspoređene tijekom godine i ne iznose više od 800 milimetara. Umjerene su tijekom sezone uzgoja vinove loze. Padaline nisu obilne zahvaljujući prirodnoj granici planine Charollais na zapadu, koja djelomično štiti vinovu lozu od vlažnih utjecaja sa zapada te povoljnom utjecaju blagih strujanja zraka koji s juga dolaze trasom rijeke Rhône s prvim danima lijepog vremena. Prosječna godišnja temperatura iznosi 11 °C. Ljeta su vruća i vrlo sunčana.

8.2. Opis ljudskih čimbenika koji pridonose povezanosti

Vinova je loza već dugo prisutna u regiji Mâconnais. A. PELLETIER podsjetio je 2002. da su lađari rijekom Saône već prevozili „vino iz Burgundije gdje vinova loza postoji od 1. stoljeća”, i to za potrebe tržnice u Lugdunumu. Uzgoj vinove loze i trgovina vinom snažno se razvijaju od srednjeg vijeka. Opatija Cluny, koja se nalazi blizu zemljopisnog područja, posjeduje vinograde u regiji Sud-Mâconnais.

Do 18. stoljeća vinogradi „Pouilly-Fuissé”, kao i cijela regija Mâconnais, najviše su bili zasađeni sortom gamay N. Do promjene dolazi početkom 19. stoljeća. U vlasničkim papirima iz 1820. spominje se sorta chardonnay B kao glavna sorta. Učenjak ampelograf JULLIEN napisao je 1866.: „[…] chardonnay, koji daje dobra vina Pouillyja […]”. Do konačnog širenja sorte chardonnay B dolazi početkom 20. stoljeća, prilikom ponovne sadnje nakon krize uzrokovane filokserom. Ta je sorta sada jedina zasađena sorta u vinogradima „Pouilly-Fuissé”. Tako su najpoznatija vina područja „Pouilly”, zaselka na zemljopisnom području koji se često navodi u literaturi.

Nakon brojnih sporova u pogledu upotrebe tog naziva, Prvostupanjski sud u Mâconu donio je 7. prosinca 1922. odluku o granicama zemljopisnog područja oznake izvornosti „Pouilly-Fuissé” i time potvrdio da je potrebno zaštititi izvanrednu i jedinstvenu prirodu vina s oznakom „cru”.

Na inicijativu načelnika četiriju općina zemljopisnog područja, 13. siječnja 1929. osnovana je „Unija proizvođača vina Pouilly-Fuissé”. Ta Unija vodi spis o priznavanju kontrolirane oznake izvornosti, koja je formalizirana u Dekretu od 11. rujna 1936.

Velika su područja rijetka pa prevladavaju obiteljska gospodarstva s prosječnom površinom između tri i četiri hektara i vrlo rascjepkanim česticama. 70 % količine proizvodi se u privatnim vinskim podrumima.

Proizvođači redovito prijavljuju tridesetak „podneblja” (lokalni naziv za lokaciju) te ih upisuju na etikete vina.

Vina koja potječu s najboljih položaja stekla su ugled zbog kojeg se ističu pod oznakom „premier cru”. Podneblja (uobičajeni naziv za lokaciju ili skupinu lokacija) koja su obuhvaćena oznakom „premier cru” nalaze se u svakoj općini oznake izvornosti. Nalaze se na najbolje izloženim obroncima, često na poleđini stijena (Mont Pouilly, Roche de Solutré i Roche de Vergisson), ili na vapnenačkim visoravnima. Tih podneblja ima 22, a sva uživaju ugled koji su neka stekla početkom 19. stoljeća, poput Pouillyja, ili nakon drugog svjetskog rata, poput većine drugih. Posebna ravnoteža tih vina i njihova sposobnost odležavanja zahtijevaju dulje razdoblje dozrijevanja kako bi se potrošaču moglo predstaviti optimalno vino.

Sva vina s oznakom izvornosti dozrijevaju na kontroliranoj temperaturi, barem do 1. veljače godine koja slijedi nakon godine berbe i barem do 1. srpnja godine koja slijedi nakon godine berbe za vina s oznakom „premier cru”.

Rezidba u obliku jednostrukog ili dvostrukog „luka”, karakteristična za regiju „Mâconnais”, i dalje je vrlo raširena u praksi. Njome se vinova loza štiti od proljetnog mraza.

Vinogradi se 2019. prostiru na otprilike 800 hektara na kojima više od 300 subjekata proizvodi 40 000 hektolitara vina.

8.3. Informacije o kvaliteti i svojstvima proizvoda

Vino „Pouilly-Fuissé”, koje je obično zlatnozelene boje dok je mlado, suho je, fino vino s izražajem koji često odražava profinjene nijanse bijelog cvijeća i agruma. Te se nijanse tijekom dozrijevanja redovito pretvaraju u note lješnjaka, prženih badema, vanilije ili kremena. Struktura okusa je bogata, puna i dobro uravnotežena u pogledu jačine i elegancije.

Vina s oznakom „premier cru” intenzivnijeg su okusa. Mogu sadržavati više voćnih ili mineralnih aroma ili biti jača ovisno o podrijetlu grožđa i tako odražavati različite pedološke i mezoklimatske uvjete područja.

Riječ je o vinima koja starenjem postaju sve bolja i kojima je potrebno nekoliko godina da postignu svoju punoću. Također zahtijevaju dulje razdoblje dozrijevanja kako bi se u potpunosti izrazila njihova ravnoteža, dugotrajnost, intenzitet i složenost.

8.4. Uzročna veza

Oceanska klima, koja je ublažena utjecajima klime južnih krajeva, odlikuje se blagošću koja je svojstvena regiji „Sud-Mâconnais”. Vina „Pouilly-Fuissé” potvrđuju tu specifičnost, a zajednički su im nazivnik mesnatost i voćnost okusa koji dočaravaju izvornost regije „Bourgogne du Sud”.

Složeni reljef, sastavljen od naboranih grebena na obroncima različitih izloženosti, zajedno s različitim, ali najčešće vapnenačkim supstratima, čini mozaik okruženja u kojem je sorta chardonnay B pronašla svoje izvorište, osobito u prirodnim cirkovima općina Solutré-Pouilly, Fuissé i Vergisson te na brežuljcima općine Chaintré. Takav je raspored doveo do velikog bogatstva prirodnih okruženja te svaki položaj obilježavaju tlo i vlastita mezoklima. Prepoznavanje te raznolikosti potaknulo je proizvođače da na etiketama navedu naziv „podneblja” s kojeg potječe grožđe i time vrednuju te nijanse koje su u potpunosti izražene u vinima.

Proizvođači neprestano ulažu napore te su se tako razvili znanje i iskustvo kojima se poštuje izvornost vina koja odražavaju prirodu tla, kako kroz vinogradarsku tradiciju tako i u vinskim podrumima. Primjenom tog znanja i iskustva čestice koje su precizno razgraničene za berbu grožđa nalaze se na više ili manje strmim brežuljcima i gledaju na ravnicu Saône te su, od jugozapada do sjeveroistoka, na nadmorskoj visini između 220 metara i 420 metara različito izložene.

Sveprisutne stijene Solutré i Vergisson koje se nadvijaju nad vinovom lozom simboli su vinograda te se pojavljuju na brojnim etiketama i promidžbenim logotipima. Na seoskom trgu u mjestu Solutré-Pouilly „Unija proizvođača vina Pouilly-Fuissé” osnovala je „Atrij”, odnosno mjesto za degustaciju, kupnju i otkrivanje vina kontrolirane oznake izvornosti. To iznimno prirodno okruženje vina „Pouilly-Fuissé” priznato je na nacionalnoj razini i zaštićeno pod nazivom „Grand site Solutré-Pouilly-Vergisson”. S gotovo 200 000 posjetitelja godišnje, „Grand Site” je jedna od najposjećenijih turističkih destinacija Burgundije.

Legat je 1995. dopustio hospiciju u Beauneu da postane vlasnik vinograda površine četiri hektara u općini Chaintré. Stoga je „Pouilly-Fuissé” jedino vino s oznakom „cru” koje nije proizvedeno u departmanu Côte-d’Or, a koje se nalazi među brojnim cuvée vinima koja se svake godine prodaju na poznatoj dražbi u studenome.

Vina područja „Pouilly-Fuissé”, najvažnijeg vinograda regije Mâconnais, u velikoj se mjeri izvoze, odnosno više od 70 % proizvodnje, uglavnom u Veliku Britaniju, Aziju i Sjedinjene Američke Države gdje su postala vrlo poznata.

9. Osnovni dodatni uvjeti (pakiranje, označivanje, ostali zahtjevi)

Zemljopisni nazivi i dodatni navodi

Pravni okvir:

nacionalno zakonodavstvo

Vrsta dodatnog uvjeta:

dodatne odredbe koje se odnose na označivanje

Opis uvjeta:

Nazivu kontrolirane oznake izvornosti može se dodati oznaka „premier cru” za vina koja ispunjavaju uvjete proizvodnje utvrđene za tu oznaku.

Nazivu kontrolirane oznake izvornosti može se dodati oznaka „premier cru” nakon koje slijedi naziv jednog od podneblja navedenih u nastavku, za vina koja ispunjavaju uvjete proizvodnje utvrđene za oznaku „premier cru”.

Nakon naziva kontrolirane oznake izvornosti može slijediti naziv jednog od podneblja navedenih u nastavku, za vina koja ispunjavaju uvjete proizvodnje utvrđene za oznaku „premier cru”.

Popis podneblja:

Općina Chaintré: — Le Clos de Monsieur Noly — Les Chevrières — Aux Quarts — Le Clos Reyssier

Općina Fuissé: — Le Clos — Les Brulés — Les Ménétrières — Les Reisses — Les Vignes Blanches — Les Perrières — Vers Cras

Općina Solutré-Pouilly: — La Frérie — Le Clos de Solutré — Au Vignerais — En Servy — Aux Bouthières — Aux Chailloux — Pouilly — Vers Cras

Općina Vergisson: — Les Crays — La Maréchaude — Sur la Roche — En France

Općine područja u neposrednoj blizini u departmanu Côte d’Or

Pravni okvir:

nacionalno zakonodavstvo

Vrsta dodatnog uvjeta:

odstupanje u pogledu proizvodnje na razgraničenom zemljopisnom području

Opis uvjeta:

Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chambœuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée i Vougeot.

Općine područja u neposrednoj blizini u departmanu Rhône

Pravni okvir:

nacionalno zakonodavstvo

Vrsta dodatnog uvjeta:

odstupanje u pogledu proizvodnje na razgraničenom zemljopisnom području

Opis uvjeta:

Alix, Anse, L’Arbresle, Les Ardillats, Arnas, Bagnols, Beaujeu, Belleville-en-Beaujolais Belmont-d’Azergues, Blacé, Le Breuil, Bully, Cercié, Chambost-Allières, Chamelet, Charentay, Charnay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Denicé, Dracé, Emeringes, Fleurie, Frontenas, Gleizé, Juliénas, Jullié, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Le Perréon, Pommiers, Porte des Pierres Dorées, Quincié-en-Beaujolais, Régnié-Durette, Rivolet, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Germain-sur-l’Arbresle, Saint-Jean-d’Ardières, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Le Val d’Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Villié-Morgon, Vindry-sur-Turdine pour le seul territoire des anciennes communes de Dareizé, Les Olmes i Saint-Loup.

Općine područja u neposrednoj blizini u departmanu Saône-et-Loire

Pravni okvir:

nacionalno zakonodavstvo

Vrsta dodatnog uvjeta:

odstupanje u pogledu proizvodnje na razgraničenom zemljopisnom području

Opis uvjeta:

Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La Loyère pour le seul territoire de l’ancienne commune de La Loyère, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Taizé, Tournus, Uchizy, Varennes-lès-Mâcon, Vaux-en-Pré, Vers, Verzé, Le Villars, La Vineuse pour le seul territoire des anciennes communes de Donzy-le-National, La Vineuse et Massy, Vinzelles i Viré.

Općine područja u neposrednoj blizini u departmanu Yonne

Pravni okvir:

nacionalno zakonodavstvo

Vrsta dodatnog uvjeta:

odstupanje u pogledu proizvodnje na razgraničenom zemljopisnom području

Opis uvjeta:

Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon samo za područje općina Champvallon, Villiers-sur-Tholon i Volgré, Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers i Yrouerre.

Dodatne odredbe

Pravni okvir:

nacionalno zakonodavstvo

Vrsta dodatnog uvjeta:

dodatne odredbe koje se odnose na označivanje

Opis uvjeta:

(a) – Naziv podneblja koje se može povezati s oznakom „premier cru” navodi se neposredno nakon naziva kontrolirane oznake izvornosti, slovima koja ne smiju biti veća, viša ni šira od slova u nazivu kontrolirane oznake izvornosti.

(b) – Na etiketi vina kontrolirane oznake izvornosti može se navesti naziv manje zemljopisne jedinice: — ako je riječ o registriranoj lokaciji, — ako je ta jedinica navedena u izjavi o berbi, — ako naziv registrirane lokacije nije istovjetan nazivu nekog od podneblja za koja se smije upotrebljavati oznaka „premier cru”, kako bi se izbjegao problem homonimije. Slova u nazivu registrirane lokacije moraju visinom i širinom biti barem upola manja od slova u nazivu kontrolirane oznake izvornosti.

(c) – Na etiketi vina kontrolirane oznake izvornosti može se navesti veća zemljopisna jedinica „Vin de Bourgogne” ili „Grand Vin de Bourgogne”.

(d) – Ako je na etiketi navedena sorta, taj se podatak ne navodi u istom vidnom polju kao i obvezni podaci, te se tiska slovima čije dimenzije ne prelaze dva milimetra.

Poveznica na specifikaciju proizvoda

https://info.agriculture.gouv.fr/gedei/site/bo-agri/document_administratif-4cfb89bd-e375-438d-90ff-d88fb1a54e0a

(1) SL L 9, 11.1.2019., str. 2.